34. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 200293/43 της 4/21 Ιαν. 1977 (ΦΕΚ Β΄ 30) Περί απαγορεύσεως θήρας του πτηνού πελεκάνου απειλουμένου δια πλήρους αφανισμού. Έχοντες υπ’ όψει: 1.Τας διατάξεις των άρθρ. 259 παρ. 2 Ν.Δ. 86/69,16 Ν.Δ. 996/71 και 7 Νόμ. 177/75. 2.Την ανάγκην προστασίας του πτηνού πελεκάνου, απειλουμένου δια πλήρους αφανισμού, του οποίου ο αριθμός έχει μειωθή, προς διατήρησιν της βιολογικής ισορροπίας εν τη φύσει, αποφασίζομεν: Απαγορεύομεν καθ’ άπασαν την Επικράτειαν και επί μίαν 10ετίαν την θήραν του πτηνού πελεκάνου (PELECANUS ONOCROTALUS ονοκρόταλος, Σακκάς, και PELECANUS CRISPUS ο ουλόθριξ ή μεγάλος ή κατσαροκέφαλος), καθ’ όσον απειλείται δια πλήρους αφανισμού και ο αριθμός του έχει μειωθή. Αι Δασικαί Αρχαί εντέλλονται όπως, συμφώνως τω άρθρ. 7 του Νόμ. 177/75, θεσπίσωσιν Αστυνομικήν Δασικήν διάταξιν θήρας προς προστασίαν του πτηνού πελεκάνου. Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. Η παρούσα δημοσιευθήτω δια της Εφημερίδος της Κυβερνήσεως. 17.Η.α.33-34 Γενικές Διατάξεις 